Les oportunitats d'inversió a Sagunt es debatran dimecres que ve en el ring econòmic Invest in Cities
05 d’octubre 2020

El ring econòmic organitzat per Invest  in Cities i el Think Tank Líders Econòmics 2030 es celebrarà dimecres que ve, 7 d’octubre, després de ser ajornat al mes de juliol. L'acte començarà a les 12 hores i obrirà debat sobre l'actual situació econòmica i les oportunitats d'inversió a Sagunt.  

  

En esta trobada digital, que es retransmetrà en directe a través dels canals de Youtube del [Gabinet de Comunicació de l'Ajuntament de Sagunt](https://www.youtube.com/channel/UCNKihrcDrlEh_U_xBmYXKNA) i de l'analista, inversor i president del Grupo PGS, [Pablo Gimeno](https://www.youtube.com/channel/UCB-BCjuh5OJXbqLJWmqI1rg), participaran l'alcalde de Sagunt, Darío Moreno; la coordinadora de Parc Sagunt, Teresa Ventura; la presidenta de l'Associació d'Empresaris del Camp de Morvedre (ASECAM), Cristina Plumed, i el mateix Pablo Gimeno. El debat estarà moderat per la directora de Invest in Cities, Laura Nistal.

  

Durant esta trobada digital s'analitzaran l'actual situació econòmica, els reptes i oportunitats generats per la COVID-19 i les grans possibilitats del territori, amb grans avantatges competitius per a l'atracció d'inversió.

  

Sagunt forma part de la xarxa de ciutats atractives per a la inversió “Invest in Cities” per tindre un important port, considerat un centre logístic, per comptar amb un fort sector industrial i per disposar de sòl per a futurs desenvolupaments que generen noves oportunitats i ocupació.

  

L'alcalde de Sagunt ha declarat que, en el marc de la iniciativa Invest in Cities en la qual l'Ajuntament de Sagunt ja va participar l'any anterior, van quedar alguns esdeveniments pendents de fer i es trobaven paralitzats per la pandèmia. No obstant això, Darío Moreno considera important tornar a reprendre totes eixes activitats de captació d'inversions promogudes des d'Alcaldia, ja que són importants i permeten portar a inversors i empreses que poden estar interessats a la ciutat de Sagunt.

El primer edil ha explicat que, junt a ASECAM i el Projecte Parc Sagunt, entre altres entitats, «**donarem una explicació de l'atractiu que té Sagunt per a l'activitat econòmica i de quin és el projecte de ciutat en termes econòmics. Això és una mostra més de quina és l'estratègia a seguir per a tractar d'atraure a inversors perquè la nostra economia resistisca a les crisis i, d'este mode, que puguem aconseguir un major benestar per a tota la societa**t».

  

![](/media/uzrbgeeq/46ringsagunto7oct.jpg) 

  
  

*   [](http://www.facebook.com/sharer.php?u=https://aytosagunto.es/va/actualitat/les-oportunitats-d-inversio-a-sagunt-es-debatran-dimecres-que-ve-en-el-ring-economic-invest-in-cities/ "Facebook")
*   [](http://twitter.com/share?url=https://aytosagunto.es/va/actualitat/les-oportunitats-d-inversio-a-sagunt-es-debatran-dimecres-que-ve-en-el-ring-economic-invest-in-cities/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-oportunitats-d-inversio-a-sagunt-es-debatran-dimecres-que-ve-en-el-ring-economic-invest-in-cities/ "Linked In")
*   [](mailto:?body=https://aytosagunto.es/va/actualitat/les-oportunitats-d-inversio-a-sagunt-es-debatran-dimecres-que-ve-en-el-ring-economic-invest-in-cities/)